Referat

**Deltog**: Christa, Pernille, Pernille, Lotte, Maria, Nikolaj, Julie, Elisa

**Deltager ikke**: Louise, Marie

**Referent**: Elisa

# Status

## Administration og drift

Elisa orienterede om medarbejdere i administrationen og overordnet status på opgaver og travlhed.

## Trænere og frivillige

Elisa orienterede om antal trænere i den nye sæson og om ny trænerstruktur, herunder aldersgrupper, lønninger og forventninger til trænere.

Elisa orienterede i øvrigt om, hvad der rør sig blandt trænerne og arrangementer for trænere, herunder Træner Kick Off, coaching, MUS, mm.

## Hold og medlemmer

Elisa orienterede om antal af hold og medlemmer, om udfordringer med medlemssystem, om henvendelser fra medlemmer og om det nye tiltag at tilbyde velkomstgaver med foreningstøj til de gymnaster, der får tildelt friplads gennem foreningen eller kommunen.

## GymStars

Elisa opdaterede bestyrelsen på Rep’ernes tur til Portugal i sommeren og læring, der er kommet heraf, og desuden om forældremøder og tilmeldinger til holdene.

## Events

Elisa orienterede om afsluttede og kommende events, herunder også EfterårsCamp, som desværre er aflyst i denne sæson grundet omstændigheder i administrationen.

## Kommunikation og markedsføring

Elisa orienterede om den markedsføring, der er lavet i forbindelse med rekruttering af medlemmer.

Desuden blev fortalt om en positiv henvendelse først fra en journalist, der har skrevet en artikel om det nye koncept LG Venner og om at DIF har inviteret LG til en konference for at tale om frivillighedskonceptet.

## Lokaler og faciliteter

Elisa orienterede om de udfordringer, der er med lokaler, herunder både skoler og haller i Lyngby-Taarbæk og Gentofte, når de skal bookes, udlånes og deles med elever, lærere, andre foreninger, mv.

## Lager og indkøb

Der blev ikke orienteret om dette emne på bestyrelsesmødet, men bestyrelsen har fået en opdatering på mail vedrørende disse emner.

## Økonomi

Elisa orienterede om de vigtigste pointer fra det reviderede budget, og at det forventede underskud for året bliver større end først budgetteret, blandt andet – men ikke kun – fordi lønninger til administrationen fylder mere grundet barsler og barselsvikarer.

Bestyrelsen drøftede situationen og besluttede, at foreningens egenkapital sagtens kan klare et underskud, og der foretages ikke drastiske ændringer eller købestop for at reducere underskuddet.

## It og data

Der blev ikke orienteret om dette emne på bestyrelsesmødet, men bestyrelsen har fået en opdatering på mail vedrørende disse emner.

# Barselsvilkår

Elisa gav oplæg til bestyrelsen om faste barselsvilkår for administrationens medarbejdere.

Bestyrelsen drøftede oplægget i bestyrelsens tid.

## Kommende bestyrelsesmøde

Bestyrelsen talte om kommende bestyrelsesmøder.

## Bestyrelsens tid

Elisa deltog ikke. Bestyrelsen har selv skrevet referat.